【戰況R4】姚本輝千場頭馬1W之遙
2024年05月01日 20:32
東網電視
更多新聞短片
姚本輝馬房「有鴻利」名副其實四班王，歷來4W都喺四班取得，今季喺四班贏完之後升上三班，經過一輪減分，今仗又落番四班跑，結果喺賀銘年胯下爆出12倍冷W，喺四班谷草1200米累積5W。今場跑第2名為周俊樂初出馬「納百川」，艾兆禮「神速馬車」今仗冇慢閘跑第3，第4名為班德禮「龍東傳承」。
賽後，姚本輝話「有鴻利」喺三班比較吃力，重返有利評分同埋班次就會交出表現，因為點都係擺前走嘅馬。今場頭馬係姚本輝在港第999場W，練者話會努力達成1,000W。
第4場賽果：1-4-11-10
二重彩賽果：1-4(最後賠率73)